section_heading: Likovi
paragraph_text: Frederic Henry je mladi Amerikanac koji je prekinuo studij arhitekture u Rimu kako bi se pridružio talijanskog vojsci, gdje radi kao ambulantni vozač. U rat se uključio bez nekog posebnog razloga, vjerojatno iz želje za pustolovinom, nema nikakve ideološke ili domoljubne motivacije. Na nasilje i stradavanje koji ga okružuju većinom ne obraća pažnju i ponaša se ravnodušno. No tokom cijele priče pije velike količine alkohola. Ima i neobičan odnos prema religiji: iako kaže da nije religiozan, blizak je s vojnim svećenikom, a u teškim trenutcima se okreće i molitvi.